Sistemele IT folosite în administrația publică au un rol important în reducerea birocrației, trasabilitatea banilor și reducerea corupției. Multe dintre ele au însă la bază contracte dezavantajoase pentru stat, proprietatea asupra programelor informatice fiind de cele mai multe ori la privați, sistemele fiind captive contractelor de mentenanță încheiate cu firma care le-a dezvoltat. În consecință, ne propunem să urmărim dezvoltarea funcționalităților, contractele de dezvoltare și mentenanță, cheltuirea banilor și impactul pe care îl au sau l-ar putea avea pentru beneficiar și pentru administrația publică.